<classify> TAASISI ya Teknolojia ya Dar es Dar es Salaam DIT imeendesha mafunzo ya Teknolojia ya Habari na Mawasiliano TEHAMA kwa walimu 540 wa shule mbalimbali za serikali nchini.Taarifa iliyotolewa na DIT inaeleza kuwa mafunzo hayo ya siku tano Oktoba 21- 25, 2019 yalikuwa na lengo la kuwapa uwezo watumishi hao wa utunzaji wa vifaa vya TEHAMA ambavyo hutolewa kwa shule mbalinbali nchini na serikali pamoja na wadau wengine.vifaa hivyo ni pamoja na kompyuta, printa na vifaa vingine vya mawasiliano.Mafunzo hayo yaliyotolewa na wataalamu wa DIT yamefadhiliwa na Mfuko wa Fursa Sawa kwa Wote UCSAF ambapo walimu waliopata fursa hiyo wanatoka katika shule za msingi na sekondari kutoka mikoa kadhaa nchini.Walimu tuliowapokea hapa ni 540 na mafunzo haya yanaanza leo Jumatatu na yanafungwa Ijumaa, ni mafunzo ya siku tano, alisema Mratibu wa Mafunzo kutoka DIT, Daudi Mboma.Walimu hao ni kutoka mikoa ya Dar es Salaam, Morogoro, Iringa, Pwani, Mtwara, Ruvuma, Lindi, Kilimanjaro, Arusha, Manyara, Dodoma, Zanzibar na Tanga.  <topic>: KITAIFA 